Neerhalende benaming vir iemand wat minder verfynd sou wees omdat hy van ‘n dorp af kom en nie van die stad nie.
“Dit is tog snaaks dat so min van ons gewillig is om uit die ondervinding van ander te leer. Ons wil maar self ook dieselfde foute maak,” sê iemand. “Die voordeel van ervaring is dat jy jou fout herken as jy dit weer gemaak het,” skerts ‘n ander. Dit is daarom interessant om te lees dat Jotam uit sy pa se foute geleer het. Sy pa het vir hom ‘n goeie voorbeeld gestel, en hy het hom nagevolg in alles wat goed was. Hy het hom egter nie in sy foute nagevolg nie (2 Kron 27:2). “Wat saak maak, is hoe jy klaar maak,” sê Nick Vujicic, ‘n Australiese jongman wat sonder arms en bene gebore is. Hy het sy gebrek aanvaar en die beste daarvan gemaak. Vandag is hy ‘n kragtige evangelis wat vir duisende mense op ‘n slag tot seën is. Ons het tot dusver gelees van konings wat goed begin het, maar langs die pad uitgesak het. Jotam is een van die min wat enduit volgehou het. Al sy prestasies, sy bouwerk en sy militêre oorwinnings, was nie vir die Bybelskrywers so belangrik as die feit dat hy goed klaargemaak het nie.